Elizabeth Fedde

Tonette Elisebet (Elizabeth) Fedde (født 25. desember 1855 i Kvinesdal, død 25. februar 1921 i Slettebø, Egersund) var en norsk diakonisse, som ble kjent for å ha etablert og drevet flere sykehus i USA.Den norsk-amerikanske historiker Odd Lovoll (1934) skrev kortbiografien Elizabeth Fedde i Store norske leksikon.
Familie og virke i hjemlandet
Hun var datter av Andreas Willumsen Fedde (1814–1873) og Anne Marie Olsdatter (1818–1864). De drev gården Fedda i Feda, en kommune som i dag er Kvinesdal. Foreldrene døde tidlig og Elizabeth ble elev på Diakonissehuset i Kristiania (etablert 1868) under Cathinka Guldberg (1840–1919), hvorpå hun 1878 til 1882 virket i Tromsø.  
Brooklyn
Hennes svoger Gabriel Fedde (1843–1917)Gabriel Aanonsen Fedde på en gravplass i Brooklyn. jobbet i sjømannskirken i Brooklyn under presten Carsten Hansteen (1856–1923).Det norske diakonissehjem og hospital i Brooklyn 50 år i dag. Jubileumsfestlighetene innledes i dag og avsluttes 24. april med middag for 600 personer i Waldorf Astoria i Aftenposten den 19. april 1933. Gabriel ba henne i 1882 komme over for å hjelpe Anna Børs (1832–1915) med hårdt trengt hjelp. Anna var kona til generalkonsulen i New York City, han Christian Børs (1823–1905). Elizabeth kom, og startet med Anna Den frivillige Syge- og Fattigpleie sammen med blant andre Andreas Mortensen som var pastor i Sjømannskirken der svogeren (han Gabriel) altså jobbet. Dette ble i 1885 et sykehus med utdanning som raskt ekspanderte, fra 1892 kjent som Norwegian Lutheran Deaconesses' Home and Hospital, og fra 1956 kjent ved dagens navn Lutheran Medical Center.131-årsfeiring . 
Pittsburgh og Midtvesten
Elizabeth Fedde ble i 1885 kalt til Pittsburgh i nabostaten Pennsylvania, der den lutherske diakonpioneren William Passavant (1821–1894) hadde startet lignende sykehus som Fedde fikk orden på. 

I 1888 etablerte hun seg i Minneapolis i Minnesota og startet Lutheran Deaconess Home og en kirke som fikk navnet Lutheran Free Church. Med nevnte pastor Mortensen ble det også arbeidet for lignende sykehus i Chicago og i Grand Forks i Nord-Dakota. 
Tilbake til Norge
I 1896 flyttet Fedde tilbake til Norge for å gifte seg med gårdbruker Ole Andreas Pedersen Slettebø (1843–1924). 

 Ettermæle 
Hun minnes årlig i en luthersk kirkekalender.Commemoration: Elizabeth Fedde, deaconness, 1921 

Ved Feda kirke står en minnetavle med bilde og opplysninger om Tonette Elisabeth Fedde og hennes innsats blant nordmenn i USA.

 Referanser 

Kategori:Norske sykepleiere
Kategori:Norske misjonærer
Kategori:Lutherske misjonærer
Kategori:Personer fra Kvinesdal kommune
Kategori:Feda